En nom de nostre Seigneur, Amen. En l’an de l’Incarnation d’iceluy mil trois cens quatre-vingts  trois, le XXVII. iour du mois de Mars, Nous Iaquot Lespon, Iean Piton, Iean le Suaue, Iean le Seurre, Iean Bernart, Huguenin Cameel, Guiot le Clerc, Robert le Suaue, Perrenot Cameal, Guyart Billoy, Adeline famme feu Philippe Perrenot habitans de Visarney,  chasqu’vn de nous pourtant comme il luy touche, faisons sauoir à tous ceux qui ces presantes lettres verront  orront, que comme plaid  discors fut meu entre Reuerend Pere en Dieu Monsieur Guy de Iaucour Abbé de Moustier sainct Iean d’vne part  nous dessusdits d’autre, sur ce que nous disiens  mainteniens que nous n’estiens tenus de guettier, voillier par nuit, ne ouurer és fosses de la forteresse de Moustier sainct Iean,  que nous n’estiens tenus de contribuer és reparations  enforcissemens d’icelle forteresse. Ledit Reuerend Pere disoit au contraire, que comme les aultres habitans nous estiens tenus,  aussi comme les aulties retrahans en ladite forteresse, pourquoy grans proces auient esté à Beaulne deuant les Auditeurs des appels dou Douchié de Bourgogne,  à present pend à mouuoir ou Parlement Real à Paris, sur certaines appellations faites par nous habitans dessusdits, desquels debas  descors, s’il plaisoit au Roy nostre Sire,  nos Seigneurs de Parlement, nous auons ja accordié,  traictié entre nous parties dessusdites, si comme apperira,  peut apparoir par vn contract receu  signé par Maistre Simon de Ginuray Clerc iuré de la Cour Monsieur de Bourgoigne,  Coadiuteur de Nicolas Chiflet Tabellion de Montbart pour ledit Monsieur le Duc,  seellé du seel de ladite Cour. Et depuis ledit contract ainsi faict nous dessusdits habitans auons faict appeller  adiourner ledit Reuerend Pere en Dieu Guiot de Bar, à presant Cheualier, lors Capitaine de Moustier S. Iean,  plusieurs autres en Parlement à Paris à respondre à nous,  au Procureur du Roy sur certaines demandes en cause d’appel,  sur deus attentats que nous disiens que iceus Monsieur l’Abbé, Guiot de Bar  les autres auoint commis. Nous non deceus, non circonuenus, non contrains, de nos bons grez  sans force confessons, que sans cause aucune raisonnable, mais par mauuais conseil auons faict appeller les dessusdits oudit Parlement,  que aucun grief, force, ou contrainte ils ne nous ont faict, pourquoy ils, ou aulqu’vn d’eus puisse auoir commis attentat,  sans cause auons appellé. Et pource que indeuement nous les auons fait appeller,  traictier pour les despens faicts en ceste seconde poursuite cognoissons deuoir,  estre tenus nous,  va chasqu’vn de nous audit Reuerend Pere en Dieu en la somme de quinze frans de bon or,  iuste pois, à payer par nous,  vn chasqu’vn de nous à la volonté dudit Reuerend Pere en Dieu,  ouurerons és fosses de cy en auant, ainsi comme les autres habitans,  retrahans,  payerons les defauts qui seront trouuez, que faicts y aurons,  ou cas, qu’il plaira au Roy  à sadite Cour, nous nous departons desdites appellations  poursuites,  consentons ledit premier traicté contenu és dites lettres seelées dou seel Monsieur le Duc, ensemble lesdites lettres demourront,  voulons demourer en leur force  vertu, sans qu’aucune innouation en soit pour ce faicte. Mais iceluy ratisions,  approuuons,  renonçons expressément à tout le procez,  impetrations que sur ce presant discord ont esté faictes, tant en la premiere impetration, qu’en ceste seconde,  tant en ladite Cour de Parlement à Paris, comme autre part.